

ประกาศองค์การบริหารส่วนตำบลฉวาง

เรื่อง สอบราคาซื้อรถบรรทุกขยะมูลฝอย ตัวรถชนิด 4 ล้อ ขนาดความจุไม่น้อยกว่า 3 ลูกบาศก์เมตร

ด้วยองค์การบริหารส่วนตำบลฉวาง มีความประสงค์จะสอบราคาซื้อรถบรรทุกขยะมูลฝอย

ตัวรถชนิด 4 ล้อ เครื่องยนต์ดีเซล 4 สูบ 4 จังหวะ ปริมาตรความจุกระบอกสูบไม่น้อยกว่า 2,400 ซีซี (แบบเปิดข้างเทท้าย) (แบบยกเท 2 ชั้น) ขนาดความจุไม่น้อยกว่า 3 ลูกบาศก์เมตร จำนวน 1 คัน รายละเอียดคุณลักษณะเฉพาะตามเอกสารแนบท้าย ราคากลางในการสอบราคาครั้งนี้ เป็นเงิน 940,000.-บาท (เก้าแสนสี่หมื่นบาทถ้วน)

 **ผู้มีสิทธิเสนอราคาจะต้องมีคุณสมบัติ ดังต่อไปนี้**

1. เป็นผู้มีอาชีพขายพัสดุที่สอบราคาซื้อดังกล่าว

2. ไม่เป็นผู้ที่ถูกระบุชื่อไว้ในบัญชีผู้ทิ้งงานของทางราชการและได้แจ้งเวียนชื่อแล้ว

3. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของ

ผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

 4. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วน-

ตำบลฉวาง ณ วันที่ประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่าง เป็นธรรมในการสอบราคาซื้อครั้งนี้

5. ต้องเป็นผู้ประกอบหรือผลิต หรือเป็นตัวแทนจำหน่ายที่ได้รับการแต่งตั้งจากผู้ประกอบผลิต

โดยจะต้องแนบเอกสารแสดงการเป็นผู้ประกอบหรือผลิตหรือหลักฐานการการเป็นตัวแทนจำหน่ายมาแสดงด้วย

 **กำหนดยื่นซองสอบราคา**

 - ในวันที่ 12 เดือนมิถุนายน พ.ศ. 2555 ถึงวันที่ 26 เดือนมิถุนายน พ.ศ. 2555 ระหว่างเวลา

08.30 น. ถึงเวลา 16.30 น. ณ ที่ทำการองค์การบริหารส่วนตำบลฉวาง (ส่วนการคลัง) ในวันและเวลาราชการ

 - ในวันที่ 27 เดือนมิถุนายน พ.ศ. 2555 ตั้งแต่เวลา 09.00 น. ถึงเวลา 12.00 น. ณ ศูนย์ข้อมูล ข่าวสารการซื้อหรือการจ้างขององค์การบริหารส่วนตำบลระดับอำเภอ ที่ว่าการอำเภอฉวาง จังหวัดนครศรีธรรมราช

 **กำหนดเปิดซองใบเสนอราคา** ในวันที่ 28 เดือนมิถุนายน พ.ศ. 2555 ตั้งแต่เวลา 10.00 น. เป็นต้นไป ณ ศูนย์ข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ ที่ว่าการอำเภอฉวาง จังหวัดนครศรีธรรมราช

 ผู้สนใจติดต่อขอซื้อเอกสารสอบราคา ในราคาชุดละ 1,500.-บาท (หนึ่งพันห้าร้อยบาทถ้วน) ได้ที่ส่วนการคลังองค์การบริหารส่วนตำบลฉวาง ระหว่างวันที่ 12 เดือนมิถุนายน พ.ศ. 2555 ถึงวันที่ 26 เดือนมิถุนายน พ.ศ. 2555 ระหว่างเวลา 08.30 น. ถึงเวลา 16.30 น. ดูรายละเอียดได้ที่เว็บไซต์ www.chawang.go.th หรือสอบถามทางโทรศัพท์หมายเลข 0 – 7548 – 0280 ในวันและเวลาราชการ

 ประกาศ ณ วันที่ 12 เดือนมิถุนายน พ.ศ. 2555

 (ลงชื่อ) บุญธรรม รุ่งเรือง

 (นายบุญธรรม รุ่งเรือง)

 นายกองค์การบริหารส่วนตำบลฉวาง